runetrust/blame-folketinget-dk huggingface dataset:
Peter Hummelgaard (S), 2025-11-05:
Det er nemlig fuldstændig rigtigt.
Jeg har i øvrigt en meget, meget klar plan om, er det også gerne vil holde ordføreren og partierne – men nu ved jeg, at ordføreren virkelig er meget, meget optaget af den sag her – orienteret og inddraget, i takt med at de erfaringer bliver høstet, så vi også kan drøfte nærmere, hvornår det giver mening at udvide anvendelsesområdet.
Det vil jeg meget gerne have en løbende dialog med ordføreren om.
Som jeg allerede har tilkendegivet, synes jeg, det er naturligt, også i takt med at politiet opnår de gode erfaringer, naturligvis også at se på, om man kan udvide anvendelsesområdet.
Det vil kræve en lovændring, og det må vi jo se på hvornår så er relevant at gøre.
Vi vil gerne have høstet lidt erfaringer med anvendelsen af metoden først, før vi gør det.
Nu skal man jo ikke sige, at man forhåbentlig gør det inden længe, for i det ligger der jo så alvorlige sager, at der er behov for det.
Men ikke desto mindre er de alvorlige sager der, og de kommer jo nok også desværre, og der har jeg ligesom spørgeren en klar forhåbning om, at politiet vil benytte sig af de nye værktøjer
Katrine Daugaard (LA), 2025-11-05:
Tak for det, formand.
Når DR tilsyneladende gentagne gange bruger fotos af alvorligt syge børn til at underbygge påstanden om, at børn dør af sult i Gaza, mener kulturministeren så, at det er udtryk for en faktabaseret journalistisk tilgang, eller mener ministeren snarere, at det er udtryk for forsøg på bevidst manipulation?
Peter Hummelgaard (S), 2025-11-05:
Tak for det.
Jeg er som sagt meget enig med hr. Alex Ahrendtsen, både i beskrivelsen af problemstillingen, men også i de meget, meget nedslående perspektiver, det kan have, hvis ikke vi gør noget.
Derfor har jeg også et håb om, at et så bredt flertal som muligt, forhåbentlig også endda alle Folketingets partier, kan samle sig om en pakke med initiativer, hvor vi ruster op og styrker værnet omkring dem, der stiller sig til rådighed i demokratiets tjeneste.
Mette Thiesen (DF), 2025-11-05:
Tusind tak, og også tak til ministeren for meget klart og tydeligt – det var også det, jeg fornemmede på mødet – at tage afstand fra dem, som forsøger at true folk til tavshed.
Men det jo ikke bare, kan man sige, os politikere.
For én ting er jo, at vi selvfølgelig stiller os til rådighed for demokratiet osv., men det handler jo grundlæggende set om alle danskere, og vi er nødt til at tage det ekstremt alvorligt, når der er nogle, som måske bare skriver en kommentar på Facebook eller har en debat eller en holdning, som bliver undertrykt med trusler om vold eller med truende adfærd.
Der vil jeg høre ministeren, om ministeren ikke – det håber jeg – anerkender, at der er lommer i vores samfund, hvor der lever mennesker, som har en fuldstændig anden både demokratisk opfattelse, men også en generel opfattelse af, hvordan man opfører sig i et vestligt liberalt demokrati, og som grundlæggende set overhovedet ikke burde være i Danmark.
Peter Hummelgaard (S), 2025-11-05:
Jo, det er jeg til syvende og sidst meget enig i.
Hvorvidt de har et opholdsgrundlag i Danmark eller ej, er jo en anden diskussion.
Men jeg er enig i, at hvis man grundlæggende ikke accepterer de præmisser, der gælder i et åbent liberalt demokrati, som i øvrigt har skabt forudsætningerne for en af de bedste måder at indrette sig på, ikke bare i den vestlige verden, men i hele verden, så er det jo meget nemt, så kan man finde et andet sted at opholde sig.
Jeg er også enig med fru Mette Thiesen i, at der sker et skred i de her år her.
Det, hvor man for 10 år siden sagde, at det jo bare var nogle, der skrev noget grimt på Facebook, foregår nu ude i det åbne.
De ansatte for en helt almindelig virksomhed, fordi de går med virksomhedens logo, bliver overfuset på en McDonald's ud fra et politisk motiv om, at de skal stå til ansvar for, hvem den virksomhed sælger sine varer til.
Jeg synes, det er anstødeligt, jeg synes, det er foragteligt, og jeg synes, det er fuldstændig uacceptabelt.
Mette Thiesen (DF), 2025-11-05:
Tusind tak.
Jeg har faktisk glædet mig rigtig meget til at stille det her spørgsmål til ministeren, for ministeren og jeg har drøftet det her tidligere over en kop kaffe.
Tak for at tage tiden til det.
Det er jo det, som nogle gange gør politik ret fint.
Det er det der med, når vi faktisk kan finde hinanden, forhåbentlig i hvert fald.
Spørgsmålet er: Mener ministeren, at brugen af genetisk slægtsforskning bør blive udvidet, således at metoden også kan bruges til f.eks. at kunne identificere et uidentificeret lig, hittebørn eller lignende?
Tusind tak.
Jeg er fuldstændig enig, for det er jo ikke i gåseøjne kun i forbindelse med kommunalvalg, regionsvalg og folketingsvalg.
Vi er jo bare nødt til at anerkende, at med den desværre forfejlede udlændingepolitik, som har været ført igennem rigtig, rigtig mange år, er der kommet rigtig mange hertil, som slet ikke køber ind på de demokratiske værdier og det, som ligger i hele det her liberale vestlige demokrati, og som eksempelvis tror, at man godt må overfalde nogle, fordi de eksempelvis arbejder for en virksomhed, som samarbejder med eller sender ting til Israel, eller hvad det nu har kunnet være, og at de simpelt hen ikke bør være i Danmark.
Peter Hummelgaard (S), 2025-11-05:
Altså, jeg er jo enig, for så vidt angår dem, der tror på nogle dogmer, som ikke er forenelige med et liberalt demokrati.
Jeg tror så også bare, det er vigtigt, at vi holder os for øje, at de trusler og den chikane, vold og hærværk og forsøg på samme, som vi ser eskalere i de her år, jo heller ikke kun kommer fra grupper med udenlandskklingende navne.
Det kommer også alle mulige andre steder fra og fra alle mulige andre politiske ståsteder.
Jeg havde en person, der forsøgte at komme ind på min bopæl, ind i min have, som i øvrigt var bevæbnet, og han var i hvert fald pæredansk, og det var i øvrigt også politisk motiveret.
Så jeg er enig med spørgeren i, at dem, som primært nok hellere ville leve i et helt andet samfund under nogle helt andre dogmer, er meget velkomne til at tage tilbage dertil.
Men generelt har vi et bredere problem, for så vidt angår trusler, vold, chikane og hærværk mod folkevalgte, og det er noget, jeg tror, at især mange af vores lokalvalgte er ekstra sårbare over for.
Alex Ahrendtsen (DF), 2025-11-05:
Det betyder, at hun ikke føler sig alene længere og derfor vil fortsætte sin valgkamp med fornyet optimisme.
Det er jeg ganske overbevist om.
Så tak for svarene.
Peter Hummelgaard (S), 2025-11-05:
Det er jeg rigtig glad for at hr. Alex Ahrendtsen siger, og jeg håber også, at han vil overbringe hende mine allerbedste hilsner og også et held og lykke i den valgkamp, som hun nu sammen med mange andre er i fuld gang med.
Jakob Engel-Schmidt (M), 2025-11-05:
Jeg tror, det er meget vigtigt at huske, at i forhold til Ruslands udelukkelse og senere udsmidning af EBU er det EBU, der har truffet den afgørelse.
Det har DR bakket op om, i øvrigt fulgt af den danske regering, som har præcis samme holdning.
Hvis vi lige repeterer præamblen for konflikten de sidste par år, starter det her med, at Hamas begår et grusomt terrorangreb på uskyldige israelske borgere til en musikfestival.
Det parti, jeg er medlem af, og den regering, jeg støtter, har gang på gang sagt, at Israel er gået ind i konflikten på en uproportional måde, der har skabt utrolig stor menneskelig lidelse.
Mener jeg, at det ene drab er bedre end det andet?
Nej, det mener jeg ikke.
Jeg fortsætter lige om et øjeblik.
Trine Pertou Mach (EL), 2025-11-05:
Jeg går ud fra, at ministeren vil sige, at det ene drab ikke er mindre eller mere værd end det andet, og jeg er fuldstændig enig.
Det her handler jo om noget større.
Man kan sige, at der er kolleger til ministeren i de europæiske lande, som har været ude at sige noget.
Den danske kulturminister er ganske stille.
Nu ved jeg ikke, hvad der fylder på kulturministrenes møder.
Danmark har EU-formandskabet.
Man kunne jo godt forholde sig til, om man fra europæisk side skule have en holdning til, hvorvidt Israel kan deltage.
Israel er en krigsforbryderstat, som faktisk fører en krig og udøver apartheid.
Synes ministeren, at de kan stå på scenen?
Jakob Engel-Schmidt (M), 2025-11-05:
Det er jo også derfor, udenrigsministeren med opbakning fra den danske regering på vegne af en lang række EU-lande lagde et økonomisk sanktionsvåben på bordet over for Israel.
Det blev så ikke taget i brug, fordi man indgik en fred.
Den fred holder så nogenlunde.
Der er små glimt af håb.
Jeg ønsker en situation, hvor der opstår en tostatsløsning, en varig fred, et andet styre i Palæstina end Hamas og en regering i Jerusalem, som har en større respekt for menneskerettigheder.
På den baggrund ser jeg ingen grund til lige nu at lægge et unødigt pres på DR, som jo diskuterer det i de her dage med deres kollegaer i EU.
Trine Pertou Mach (EL), 2025-11-05:
Jeg er fuldstændig enig med ministeren i vigtigheden af armslængdeprincippet, og jeg er også enig i, at det foregående spørgsmål berører præcis det grundlæggende princip.
Vi ønsker heller ikke i Enhedslisten, at DR's programvalg og -profil i det hele taget skal påvirkes af eller styres fra et ministerkontor eller fra et højtråbende folketingsflertal eller -mindretal.
Men spørgsmålet om Israels deltagelse i Det Europæiske Melodi Grand Prix er jo større end almindelig programvirksomhed.
Her er det lande, der går på scenen, det er en international tv-begivenhed, det er lande, der går på scenen og repræsenterer landet, og det er lande, man stemmer på.
Derfor spiller det ind, hvordan man som land agerer, når der er en forestående tv-begivenhed næste år.
Flere af ministerens europæiske kolleger har jo faktisk været ude at udtale sig om, hvorvidt deres land bør deltage.
Det gælder bl.a. Polen og Spanien, og det gælder også Belgien.
Så det vil jo ikke være et sted, hvor Danmark vil stille sig alene.
Det her handler om, at man i andre sammenhænge i tidligere år jo faktisk har valgt, at lande ikke skulle deltage.
Storpolitikken spiller ind i Det Europæiske Melodi Grand Prix.
I forbindelse med Balkankrigene var der lande, der blev udelukket.
Rusland er blevet smidt helt ud af EBU, på grund af at de ikke lever op til kriterierne som tv-kanal.
Så det er jo ikke sted, hvor politikken ikke findes.
Det, der er det store spørgsmål – og ministeren indledte med at sige det – er, at popmusik, glimmer og fest og farver og fællesskab ikke rigtig harmonerer med anklager om nogle af de allerværste krigsforbrydelser i denne verden.
Derfor er spørgsmålet jo, som det også er formuleret her, om ministeren vil opfordre DR til at stemme imod, at Israel kan deltage, for ellers vil man præcis være med til, hvis Israel deltager, at normalisere krig og krigsforbrydelser og udvise ligegyldighed over for internationale spilleregler.
Jakob Engel-Schmidt (M), 2025-11-05:
Det mener jeg i allerhøjeste grad.
Min jødiske tipoldefar og hans søn, som også var jøde – jeg er helt normal kulturkristen – ville rotere ude på Vestre Kirkegård, hvis de vidste, hvordan man havde varetaget det demokrati, man efterfølgende havde skabt.
Det ændrer ikke på, at der i resten af kronikken står, at det palæstinensiske selvstyre i mange tilfælde svigter kvinder, er med til at finansiere terror mod Israel og er bundkorrupt.
Jeg forsøgte at nuancere en holdning om, at situationen i begge tilfælde – på begge sider af grænsen – var håbløs og krævede handling.
Det mener jeg sådan set stadig væk.
Det er et svært sted at stå, fordi man jo ikke bliver gode venner med nogen af parterne, når man påpeger, at der er mangler på begge sider.
Pelle Dragsted (EL), 2025-11-05:
Tak for det.
Jeg læser spørgsmålet op: Hvad vil ministeren gøre for at få priserne ned på danskernes mad og bekæmpe spekulation og unfair prissætning i supermarkederne?
Trine Pertou Mach (EL), 2025-11-05:
Der bliver ikke fred, før der bliver palæstinensisk selvbestemmelse.
Det, der er indgået, er en våbenhvile, og den er ganske skrøbelig.
Jeg vil gerne citere fra kulturministerens kronik i Politiken, i forbindelse med at politikeren havde været i Israel og Palæstina med Folkekirkens Nødhjælp for 10 år siden.
Jeg citerer: »De apartheidlignende forhold på Vestbredden giver mig kvalme.
Jeg mener, at EU bør sende et klart signal om, at man holder Israel fast på internationale standarder.
Landets økonomiske og kulturelle samarbejde med EU forudsætter naturligvis, at man ikke opfører sig som en kolonimagt fra 1800-tallet.«
Jakob Engel-Schmidt (M), 2025-11-05:
Tak for spørgsmålet.
Lad mig starte med den åbenlyse pointe, som de fleste her i salen og tilhørerne sikkert er opmærksomme på: Jeg har ikke udvalgt de pågældende billeder, jeg er ikke billedredaktør hos DR, og det er ikke min opgave som kulturminister at faktatjekke uafhængige medier.
Jeg har ingen forudsætninger for at vurdere, om de pågældende billeder er sande, falske, opfundet til lejligheden eller taget af det, de forestiller.
Så vil jeg gerne sige, at når man dækker den her slags forfærdelige historier, skal man, synes jeg, som medie forholde sig kritisk, og man skal være præcis.
Det synes jeg er afgørende for god journalistik.
Hvis fru Katrine Daugaard stiller mig spørgsmålene skriftligt, kan jeg indhente et konkret svar fra DR.
Katrine Daugaard (LA), 2025-11-05:
Jeg har allerede stillet det præcis samme spørgsmål skriftligt, og der ville ministeren ikke svare på det, så det er derfor, jeg står her i dag med det samme spørgsmål.
Jeg kan lige citere her fra § 1.2, hvor der står: DR skal drive en uafhængig public service-virksomhed, der lever op til kravene om objektivitet og alsidighed, herunder undgå politisk slagside i dækningen af samfundsspørgsmål.
Jeg kan også tage fra § 4 her, hvor der står: Nyheds- og aktualitetsprogrammer skal fremstilles med høj journalistisk standard, herunder upartiskhed og manglende inhabilitet over for politiske aktører.
Flere profiler i DR Nyheder har offentligt beskyldt Israel for folkedrab, den alvorligste forbrydelse overhovedet.
Finder ministeren det plausibelt, at en sådan bias og mulig inhabilitet også kan komme til udtryk i f.eks. valg af billeder som i den her aktuelle sag?
Jakob Engel-Schmidt (M), 2025-11-05:
Det har jeg jo svært ved at udtale mig om, i og med at jeg ikke sidder på DR's redaktion.
Der er meget få bygninger, der står oprejst.
Der er mangel på mad og medicin.
Der er ingen hospitaler, der virker.
Der er ingen fremtid.
Anerkender ordføreren, at der er en masse mennesker, der er blevet slået ihjel i Gaza, og at det er udtryk for en menneskelig lidelse, som den her verden sjældent har set – altså bortset fra hvad der desværre foregår i Sudan i øjeblikket, som desværre ikke har mediernes bevågenhed?
Katrine Daugaard (LA), 2025-11-05:
Jeg synes, det er dybt bekymrende, at vi har en kulturminister, som har det øverste ansvar for DR og ikke vil forholde sig til nogle meget konkrete eksempler, jeg kommer med, på, at DR manipulerer og har mulig inhabilitet i organisationen.
Vi bruger knap 4 mia. kr. årligt af skatteborgernes penge på den her institution.
Er ministeren enig i, at når DR's fejl næsten uden undtagelse falder pro palæstinensisk eller antiisraelsk ud, så ligner det et mønster?
Og hvad vil ministeren gøre ved det?
Jakob Engel-Schmidt (M), 2025-11-05:
Min holdning er altså meget klar.
Er man et land, der ligger i væbnet konflikt og krig med et andet land, synes jeg, man bør koncentrere sig om at skabe fred frem for at tage til musikfest.
Det er sådan set en generisk holdning, jeg har, der gælder hele vejen rundt.
Det er så også meget vigtigt for mig at sige, at det ikke er op til mig at beslutte, om Israel skal udelukkes.
Det er den organisation, der hedder EBU, der træffer den, og det er den organisation, som DR er medlem af.
Det her spørgsmål relaterer sig jo på forunderlig vis til det spørgsmål, jeg lige er blevet stillet af en anden del af oppositionen, nemlig fru Katrine Daugaard, hvor jeg bliver bedt om at påvirke DR's journalistik eller bestemme, hvilke journalister der skal dække hvilke programmer, fordi nogen mener, at der er politisk bias.
Det ønsker jeg ikke.
Jeg ønsker heller ikke, at DR, som har kompetencen i den her sag, skal pålægges en politisk beslutning fra min side, da det er op til den organisation, der arrangerer Melodi Grand Prix og de public service-stationer, som er medlem, at bestemme, hvordan man afvikler konkurrencen.
DR skal leve op til en lang række krav, men når fru Katrine Daugaard spørger, hvad jeg vil gøre ved et uafhængigt medie, som jo ligger i armslængde, frataget statslig kontrol, hvor jeg ikke som politiker bør blande mig direkte, så er svaret: Jeg kommer ikke til at ringe til Bjarne Corydon eller andre medarbejdere og sige, hvad de skal gøre i DR, for det kunne ikke falde mig ind.
Det er sådan noget, man gør i Rusland, i Nordkorea og i Kina.
Det gør vi ikke her i Danmark.
Det er op til DR's bestyrelse, hvor Liberal Alliance har en repræsentant, og op til DR's generaldirektør at sørge for, at den politiske integritet holdes i hævd.
Og hvis man bliver ved med gang på gang at invitere mig ned i Folketingssalen for at brokke sig over DR's journalistik, blot fordi man mener, at den er skæv, så tror jeg, at man har misset en meget vigtig pointe, nemlig at man er nødt til som politiker at acceptere, at journalistik ikke er noget, man kan bestille fra Christiansborg.
Katrine Daugaard (LA), 2025-11-05:
Men når vi udstikker nogle regler eller laver lovgivning i Folketinget, er det med det in mente, at den skal overholdes.
Det gør DR jo tydeligvis ikke her, og derfor bør det have kulturministerens interesse.
Vil ministeren forholde sig til, at der i stigende grad, også jævnfør den her underskriftsindsamling, som kobler Israel til folkedrab, tegner sig et billede af systematisk bias og inhabilitet i DR, der ikke lever op til public service-kontrakten?
Jakob Engel-Schmidt (M), 2025-11-05:
Der arbejder flere tusind mennesker hos DR, og jeg synes, det er vigtigt, at man som journalist i sit arbejde ikke unødvendigt bliver genstand for en tvivl om, om man er objektiv.
Det synes jeg DR har en stor interesse i.
Jeg har jo også som kulturminister ad flere omgange kritiseret DR's udsendelser, når jeg mener, at der var grund til det.
Men man kan ikke sige, hvad DR skal, og hvad DR ikke skal, for så bryder man med det armslængdeprincip, der er jo er et værn om vores demokrati, vores ytringsfrihed og den frie debat.
Trine Pertou Mach (EL), 2025-11-05:
Mener ministeren, at Israel på baggrund af den israelske regerings krigsforbrydelser i Gaza siden 2023 bør deltage i Det Europæiske Melodi Grand Prix i Wien i 2026, og vil ministeren opfordre DR til at arbejde for at udelukke Israel, når European Broadcasting Union holder generalforsamling i december 2025, og til at trække sig fra konkurrencen, medmindre Israel udelukkes fra Melodi Grand Prix i 2026?
Morten Bødskov (S), 2025-11-05:
Tusind tak for spørgsmålet.
Det er blevet dyrere at fylde indkøbskurven.
Det mærker vi alle sammen.
Det presser mange familier, og det presser ikke mindst dem, der har mindst.
Regeringen er ved at afdække problemets kerne, nemlig: Hvad er det, der driver priserne op?
De første resultater af det arbejde forventes her i november måned.
Vi har givet danskerne flere penge mellem hænderne.
Vi har sænket elafgiften.
Vi har lavet skattereformer.
Vi har forhøjet ældrechecken.
Vi har indført billigere daginstitutioner.
Og vi har, i øvrigt sammen med spørgerens parti og jo med deres accept, løftet lønnen for udvalgte offentligt ansatte – faktisk så meget, at medregner man de forventede prisstigninger, der vil være, så vil en almindelig arbejderfamilie, en lønmodtagerfamilie, om man vil, med børn, der bor i hus, f.eks. have over 30.000 kr. mere til forbrug næste år.
Og med finanslovsaftalen gik vi videre.
Et pensionistpar får lidt over 2.600 kr. til sig selv bare med finanslovsaftalen næste år.
Hertil kommer jo så også, at vi permanent har forhøjet ældrechecken med 5.000 kr. fra år 2025.
Så vi har blikket stift rettet mod årsagerne.
Det dykker vi ned i, imens vi står og taler her.
De første resultater forventes i november.
Samtidig har regeringen handlet og altså sikret almindelige lønmodtagere, familier, pensionister og ældre, der modtager ældrecheck, flere penge mellem hænderne.
Alex Ahrendtsen (DF), 2025-11-05:
Det er, synes jeg, meget opløftende, at ministeren er så klar i mælet og både tager afstand fra det, der er sket, og henstiller til politiet at arbejde hurtigere, og at man også fra politisk hold gør noget ved det.
Hvis vi ikke stopper det nu, bliver det sådan, som det er i mange andre lande, og der ender det jo ikke bare med trusler; der ender det med vold og mord.
Så det er jeg meget tilfreds med.
Peter Hummelgaard (S), 2025-11-05:
Det korte svar er, at nej, det kan vi ikke være bekendt.
Jeg tror desværre, at vi må sande, at der er behov for at blive gjort noget mere i politiet og i forhold til videnopsamling omkring de her problemstillinger, og hvorfor det er særligt alvorligt, også når det angår folkevalgte – for det har jo til formål at forsøge at intimidere og true folkevalgte væk fra at stille op til embeder.
Det er noget, der fremgår, både i forbindelse med KL's rundspørge, men også anekdotisk fra kollegaer; jeg har faktisk også haft møde med Folketingets Præsidium om samme.
Det er et af de initiativer, vi faktisk har drøftet på det møde i dag sammen med indenrigs- og sundhedsministeren og bl.a. også fru Mette Thiesen fra Dansk Folkeparti.
Et af de initiativer er nemlig en samlet kontaktordning, hvor der er én indgang til politiet, så der ikke er sagsbehandlerskift.
Jeg har en klar forventning om, at politiet tager de her sager meget alvorligt, og vi vil med den pakke, vi sidder og forhandler nu, sikre os, at de tager det endnu mere alvorligt end i dag.
Nicolai Wammen (S), 2025-11-05:
Der, hvor vi som regering har brugt flest penge på at give skattelettelser, er i forhold til beskæftigelsesfradraget, altså noget, der kommer ganske almindelige lønmodtagere til gavn i forhold til deres indkomst.
Når jeg så siger, at vi i særlig grad har haft et fokus på enlige forsørgere, er det, fordi vi inden for beskæftigelsesfradraget har sørget for, at man, hvis man er enlig forsørger, får et større fradrag.
Det synes jeg er rigtig godt og vigtigt, for jeg er optaget af, at der er lighed i det danske samfund.
Den finanslov, vi netop har lavet, vil faktisk føre til mere lighed i det danske samfund, ikke mindre.
Derfor er det også vigtigt at sige, at når vi giver flere penge ud til danskerne, er det jo, fordi det er enormt dyrt, når man er nede at handle ind i butikkerne – det kan alle mærke – og især hvis man har et lille indkomst, er det virkelig noget, der sætter sig i ens økonomi.
Derfor er jeg også rigtig glad for, at den finanslov, vi har lavet, for en ganske almindelig, typisk arbejderfamilie betyder, at man får ca. 8.500 kr. mere om året, end man havde, før vi lavede den her finanslovsaftale.
Sigurd Agersnap (SF), 2025-11-05:
Det er lidt en retorisk øvelse når regeringen bliver ved med at sige, at man har prioriteret flest penge til beskæftigelsesfradraget.
På den ene side er det jo rigtigt, at det er der, man bruger de fleste af statens penge, men der er også bare rigtig mange mennesker, der betaler beskæftigelsesfradrag.
Så kan det godt være, at man bruger færre penge fra statskassen på at lette topskatten, men der er også meget færre mennesker, der har betalt topskat.
Det er jo derfor, at vi kalder regeringens samlede skattepolitik skæv, altså fordi det er oppe i topskatten, man får de største skattelettelser.
Den retorik tror jeg vi kan blive ved med at diskutere.
Jeg vil spørge om noget andet.
Man har givet mange ufinansierede skattelettelser, men med finansloven er man også begyndt at give lånefinansierede skattelettelser – man optager lån for at give skattelettelser.
Er det en ny socialdemokratisk politik?